**Κατερίνα Τσίμηλα**  **Σύμβουλος Ψυχικής Υγείας M.Sc**.

Ξεκίνησε τις σπουδές της στο Πάντειο Πανεπιστήμιο Κοινωνικών και Πολιτικών Επιστημών όπου απέκτησε το πτυχίο της στην Κοινωνιολογία. Από κει ορμώμενη από το ενδιαφέρον της για την ψυχοσυναισθηματική ανάπτυξη του ανθρώπου, εκπαιδεύτηκε στη Συμβουλευτική και απέκτησε το μεταπτυχιακό τίτλο σπουδών Master of Science στην Προσωποκεντρική Συμβουλευτική από το Πανεπιστήμιο Strathclyde στη Σκωτία σε συνεργασία με το Κολλέγιο Ανθρωπιστικών Επιστημών ICPS. Συνέχισε τις σπουδές της στην Προσωποκεντρική Οικογενειακή θεραπεία και στη Συγκινησιακά Εστιασμένη Θεραπεία ζεύγους καθώς και στην Παιγνιοθεραπεία. Η συνεχής κατάρτισή της έχει γνώμονα την πρόληψη και αντιμετώπιση των προβλημάτων και διαταραχών στα μέλη της οικογένειας. Το ενδιαφέρον της εστιάζεται στα ζευγάρια, τους γονείς, τα παιδιά και το θεραπευτικό παιχνίδι, καθώς και στην ευαισθητοποίηση της οικογένειας και των εκπαιδευτικών. Η επαφή της με διάφορες ομάδες ανθρώπων όπως παιδιά με ειδικές ανάγκες, χρήστες ουσιών, αποφυλακισμένοι, εκπαιδευτικοί και γονείς πλούτισε την εμπειρία της και της έδωσε μαθήματα ζωής. Είναι μέλος της Ελληνικής Εταιρείας Συμβουλευτικής και του Play Therapy International. Έχει εργαστεί σε προγράμματα ψυχοκοινωνικής στήριξης ειδικών κοινωνικών ομάδων της Γενικής Γραμματείας Λαϊκής Επιμόρφωσης. Συνεργάστηκε με την Ε.Π.ΑΨ.Υ. σε προγράμματα στήριξης εκπαιδευτικών. Συνεργάζεται επίσης με νηπιαγωγεία και σχολεία. Πραγματοποιεί βιωματικές ομάδες γονέων, εκπαιδευτικών και ασχολείται συμβουλευτικά με ενήλικες και παιδιά ατομικά ή σε ομάδες.